**JEGYZŐKÖNYV**

**Hidas Község Önkormányzat**

 **Képviselő-testületének**

**2022. február 14.napján**

megtartott rendkívüli, nyilvános üléséről.

**Hozott határozatok:**

**13/2022.(II.14.)**

**14/2022.(II.14.)**

**15/2022.(II.14.)**

**16/2022.(II.14.)**

**17/2022.(II.14.)**

**18/2022.(II.14.)**

**19/2022.(II.14.)**

**20/2022.(II.14.)**

**21/2022.(II.14.)**

**22/2022.(II.14.)**

**23/2022.(II.14.)**

**24/2022.(II.14.)**

**25/2022.(II.14.)**

**26/2022.(II.14.)**

**Hozott rendeletek:**

**1/2022.(II.21.) számú rendelete** **az önkormányzat szervezeti és működési szabályzatáról szóló 9/2019.(XI.29.) önkormányzati rendelete módosításáról**

**2/2022.(II.21.) számú önkormányzati rendelete a 2022. évi önkormányzat költségvetéséről**

**3/2022.(II.21.) számú rendelete a Kardoss Kálmán tanulmányi ösztöndíj programról, és a tanulók iskolakezdési támogatásáról szóló 11/2020.(VIII.25.) önkormányzati rendelete módosításáról**

**JEGYZŐKÖNYV**

A jegyzőkönyv készült **2022. február 14. napján 14.00 órai kezdettel**

**Hidas** Község Önkormányzat Képviselő-testületének **nyilvános** ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dévai Margit képviselő
4. Fábián Izabella képviselő
5. Steiner- Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

**Az ülésről igazoltan távol volt:** Dr. Balázs Dalma és Fényes Endre képviselő

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 5 fő jelen van.

**Berg Csaba polgármester** ezt követően a kiküldött meghívóban szereplőekkel megegyezően ismertette az ülés napirendjét.

**Napirendi pont:**

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. Az Önkormányzat szervezeti és működési szabályzatáról szóló rendeletének módosítása. Ea.: Berg Csaba polgármester, Dr. Tóth Attila jegyző
2. A helyi önkormányzat a saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegének meghatározása. Ea.: Dr. Tóth Attila jegyző
3. Az önkormányzat 2022. évi költségvetési rendeletének előterjesztése, elfogadása.

Ea.: Berg Csaba polgármester, Dr. Tóth Attila jegyző

1. Beszámoló a 2021. évi közművelődési tevékenységéről, 2022. évi tervelfogadása.

Ea.: Berg Csaba polgármester

1. A polgármester 2022. évi szabadságtervének jóváhagyása. Ea.: Dr. Tóth Attila jegyző
2. Társulások működéséről szóló beszámoló

Ea.: Berg Csaba polgármester

1. Az óvoda nyári leállásának fenntartói jóváhagyása

Ea.: Steiner-Orosházi Szandra intézményvezető

1. Beszámoló a Háziorvosi Ügyelet 2021. évi működéséről.

Ea.: Berg Csaba polgármester

1. Bányásztelepülések O.SZ- tagság megerősítése, polgármester delegálása.

Ea.: Berg Csaba polgármester

1. Szavazatszámláló Bizottságok tagjainak megválasztása

Ea.: Dr. Tóth Attila jegyző/HVI vezető

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**13/2022.(II.14.) számú határozata**

**Az elfogadott napirend:**

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

1. **Az Önkormányzat szervezeti és működési szabályzatáról szóló rendeletének módosítása. Ea.: Berg Csaba polgármester, Dr. Tóth Attila jegyző**
2. **A helyi önkormányzat a saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegének meghatározása. Ea.: Dr. Tóth Attila jegyző**
3. **Az önkormányzat 2022. évi költségvetési rendeletének előterjesztése, elfogadása.**

**Ea.: Berg Csaba polgármester, Dr. Tóth Attila jegyző**

1. **Beszámoló a 2021. évi közművelődési tevékenységéről, 2022. évi tervelfogadása.**

**Ea.: Berg Csaba polgármester**

1. **A polgármester 2022. évi szabadságtervének jóváhagyása. Ea.: Dr. Tóth Attila jegyző**
2. **Társulások működéséről szóló beszámoló**

**Ea.: Berg Csaba polgármester**

1. **Az óvoda nyári leállásának fenntartói jóváhagyása**

**Ea.: Steiner-Orosházi Szandra intézményvezető**

1. **Beszámoló a Háziorvosi Ügyelet 2021. évi működéséről.**

**Ea.: Berg Csaba polgármester**

1. **Bányásztelepülések O.SZ- tagság megerősítése, polgármester delegálása.**

**Ea.: Berg Csaba polgármester**

1. **Szavazatszámláló Bizottságok tagjainak megválasztása**

**Ea.: Dr. Tóth Attila jegyző/HVI vezető**

1. **Szociális Tűzifapályázat Ea: Dr. Tóth Attila jegyző**
2. **Kardoss Kálmán tanulmányi ösztöndíj programról és a tanulók iskolakezdési támogatásáról szóló rendelet módosítása Ea: Dr. Tóth Attila jegyző**
3. **Mecseknádasd-Hidas Szociális Intézményfenntartó Társulási tanács 2022. évi költségvetés jóváhagyása Ea: Berg Csaba polgármester, Dr. Tóth Attila jegyző**

**Berg Csaba polgármester** a napirendi pontok megtárgyalása előtt tájékoztatta a képviselőket és a lakosságot az előző hónap eseményeiről.

Elmondta, hogy január hónapban a Német Nemzetiségi Önkormányzat kezdeményezésével koszorúzással egybekötött megemlékezést tartottak az elhurcolt német lakosságra emlékezve - a helyi német emlékműnél.

A csapadékvízelvezetés pályázattal kapcsolatban egyeztetési tárgyalásokat folytatott.

Tájékoztatását örömmel folytatva elmondta, hogy településen egy 90 éves szépkorú lakót köszönthetet.

Tájékoztatta a képviselőket, hogy a képviselők általi vagyonnyilatkozatok leadásának határideje 2022.január 31. napján lejárt.

Elmondta, hogy Dunai Péterrel - a Baranya Megyei Közgyűlés alelnökével - a beadott pályázatokkal kapcsolatos egyeztetéseket folytatott.

Kásler Miklós egészségügyi miniszter adományozó díját- elismerő oklevelét - Pro Vita díjat - adhatott át településünk rendszeres véradójának – Balogh Zoltánnak - aki 100 alkalommal adott önkéntesen vért ezáltal is segítve a beteg embertársait.

Folytatva tájékoztatását elmondta, hogy Hidasnémeti testvértelepülés polgármesterével telefonon egyeztettek az idei közös programok eltöltése reményében.

A Hidasi Néptánc Egyesület közgyűlésén vett részt.

Ezt követően **Steiner- Orosházi Szandra bizottsági elnök** tájékoztatta a képviselőket, hogy 2022. január 31. napjáig – határidőre- négy képviselő nyújtotta be a vagyonnyilatkozatát. Két képviselő nyújtotta be határidő után - február 5. és február 7. napján, egy képviselő vagyonnyilatkozata pedig még nem áll rendelkezésre, aki az ülésen nincs is jelen. Az ülésen jelen lévő képviselők vagyonnyilatkozataikat leadták.

**Napirendek tárgyalása**

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy minden képviselőnek megküldésre került a részletes beszámoló, mely a lejárt határidejű határozatok végrehajtásáról szól- ismertette, mást hozzátenni nem kívánt.

Hozzászólás nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**14/2022.(II.14.) számú határozata**

Hidas Község Önkormányzat képviselő-testülete a mellékelt előterjesztés szerint elfogadta lejárt határidejű határozatok végrehajtásáról szóló beszámolót.

Határidő: azonnal

Felelős: képviselő-testület

1. **Az Önkormányzat szervezeti és működési szabályzatáról szóló rendeletének módosítása. Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** az előterjesztést megerősítve elmondta, hogy a Miniszterelnökség Hatósági Felelős Államtitkársága az egyes joggyakorlat kialakítása érdekében a Magyarország helyi önkormányzatairól szóló 2011.évi CLXXXIX. törvény 44.§-ában rögzített rendkívüli ülés kötelező összehívást érintő önkormányzati rendeleti szabályozások felülvizsgálatát rendelte el.

A helyi Önkormányzat Szervezeti és Működési Szabályzatáról (SZMSZ) szóló 19/2019.(XI.29.) önkormányzati rendelet tartalmazza az ülés összehívására vonatkozó szabályokat.

Felsorolta – a hatályos SZMSZ értelmében az egyes szabályozásoknak megfelelően az ülés összehívásának kötelező eseteit, és hogy a rendkívüli ülés összehívására vonatkozó indítványnak mit kell tartalmaznia.

A jogalkotó a rendkívüli testületi ülés kezdeményezése kapcsán egyetlen jogszabályi kötelezettséget ír elő a kezdeményezők számára, hogy meg kell jelölni az indítványban a rendkívüli ülés összehívásának indokát, további feltételt nem ír elő.

Mindezek alapján az SZMSZ-ben nem írható elő további kötelező tartalmi elem a rendkívüli ülés törvényi eseteinek összehívásnak kezdeményezése vonatkozásában, így a 11.§(1) bekezdés b( és c) pontját javasolt hatályon kívül helyezni.

Továbbá technikai kiigazítás módosítása szükséges mivel az SZMSZ 8.§(4) bekezdése ellentétes a munkatervben elfogadott ülésnapok meghatározásával mert a jelenlegi szabályozás alapján „ Az üléseket rendszerint keddi munkanapon, tizenhat órai kezdettel kell összehívni.”

***A javasolt módosítás pedig „az üléseket rendszerint hétfői munkanapon, tizennégy órai kezdettel kell összehívni”***

Javasolta az SZMSZ jogszabályi előírásoknak megfelelő módosítását a részletes előterjesztésben foglaltak szerint elfogadni.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-testületének**

**1/2022.(II.21.) számú rendelete az önkormányzat szervezeti és működési szabályzatáról szóló 9/2019.(XI.29.) önkormányzati rendelete**

**módosításáról**

**(mellékletben)**

**3. A helyi önkormányzat a saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegének meghatározása. Ea.: Dr. Tóth Attila jegyző**

**Dr. Tóth Attila jegyző** elmondta, hogy az államháztartásról szóló 2011. évi CXCV.törvény 29/A. §-ában előírtak szerint a helyi önkormányzat évente, legkésőbb a költségvetési rendelet elfogadásáig határozatban állapítja meg- kapott felhatalmazás alapján kiadott jogszabályban meghatározottak szerint saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Hozzátette, hogy az önkormányzatnak nincs adósságot keletkeztető ügylete, és 2022. -2023-2024. évekre sem kíván az Önkormányzat adósságot keletkeztető ügyletet kötni, tervezni.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**15/2022.(II.14.) számú határozata**

Hidas Község Önkormányzat –képviselő-testülete az államháztartásról szóló 2011. évi CXCV.törvény 29/A. §-ában előírtak szerint megállapította, hogy az önkormányzatnak nincs adósságot keletkeztető ügylete, és 2022.-2023-2024. évekre sem kíván az Önkormányzat adósságot keletkeztető ügyletet kötni, tervezni**.**

Határidő: azonnal

Felelős: képviselő-testület

1. **Az önkormányzat 2022. évi költségvetési rendeletének előterjesztése, elfogadása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** tájékoztatta a jelenlévő képviselőket, hogy a 2022. évi költségvetési munkapapírokat- tervezetet- minden képviselőnek előterjesztésként megküldte. A költségvetési tervezetet a pénzügyi bizottság átnézte, megtárgyalta, és a költségvetés tervezetét változatlan formában elfogadta. ( A Bizottsági állásfoglalás mellékelve.) A képviselők megkapták a cofogos kimutatás összesítő iratát is, melyen a bevételi és kiadási előirányzatok cofogonkét összesítve szerepelnek. Megjegyezte, hogy a kiadási előirányzat főösszege magasabb, mint a bevételé, mivel két pályázati összeg kiadásai is tervezésre kerültek - egyik a csapadékvizes pályázat, a másik pedig a helyi piac fejlesztése pályázat kiadásainak összege.

Megjegyezte, hogy az óvodai, bölcsődei költségvetés tervezete az intézményvezető asszonnyal egyeztetve készült. A költségvetés egyeztetéséről készült jegyzőkönyv mellékleve.

Kiemelte, hogy az óvodai-bölcsődei dolgozók bérfejlesztése, valamint a polgármesteri bér emeléssel kapcsolatos bérfejlesztéssel járó többlet költséget a központi költségvetés felvállalta és önkormányzatunknak rendelkezésre bocsátotta.

**Berg Csaba polgármester** elmondta, hogy a temetőben már a bejárattól a haranglábig az utat lebetonozták, most szeretné a haranglábtól tovább folytatni a kerítésig az út burkolását. A feladat megvalósításában kéri a Hidasi Nonprofit Kft. segítségét.

A projekt megvalósítására keresi a pályázati lehetőségeket, ha nem lesz pályázat a költségvetés terhére valósulna meg a további útburkolás.

Hozzátette, hogy az egyesületek költségvetésben tervezett támogatási összege a korábbi évekhez képest nem változott.

**Dévai Margit képviselő** kérdése arra irányult, hogy a polgármester tervezi e, hogy átjárható legyen a temető utcája.

**Berg Csaba polgármester** elmondta, hogy igen, egy ingatlan tulajdonos jelentkezett. Kollegával egyeztet, dolgoznak rajta, talán lehetséges körforgalom kialakítása. Keresi rá a pályázati forrást.

**Déva Margit képviselő** kérdése, hogy a költségvetésbe az önkormányzati lakóingatlanok felülvizsgálatát beütemezték e.

**Dr. Tóth Attila jegyző** elmondta, hogy a Nonprofit Kft. feladata, - az ő működési feladatkörébe tartozik az önkormányzati vagyonnal kapcsolatos gazdálkodási tevékenységekkel összefüggő feladatok megvalósítása.

**Dr. Tóth Attila jegyző**  tájékoztatta a képviselő-testületet, hogy a költségvetési rendelet előterjesztésében ugyan szerepel a polgármester éves cafeteria jutattásának mértéke, azonban azt külön határozatban kell elfogadni. Ismertette a határozati javaslatot, melyhez további kérdés észrevétel nem hangzott el.

A képviselő-testület 4 igen szavazattal, 1 tartózkodás mellett , ellenszavazat nélkül - az alábbi határozatot hozta:

**Hidas Község Önkormányzat Képviselő-testületének**

**16/2022.(II.14.) számú határozata**

Hidas Község Önkormányzat Képviselő-testülete Berg Csaba polgármester 2022. évi cafeteria juttatásának mértékét az érintett nyilatkozatának figyelembevételével 200.000.- Ft ban állapítja meg.

Határidő: azonnal

Felelős: polgármester

További hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül – minősített többséggel az alábbi rendeletet alkotta:

**Hidas Község Önkormányzat Képviselő-testületének**

**2/2022.(II.21.) számú rendelete**

**a 2022.évi költségvetésről.**

**(mellékletben)**

1. **Beszámoló a 2021. évi közművelődési tevékenységéről, 2022. évi terv elfogadása.**

**Ea.: Berg Csaba polgármester**

**Berg Csaba polgármester** tájékoztatta a képviselő-testületet, hogy a Közművelődési tervet a Hidas Község Önkormányzat Képviselő-testületének a 3/2021.(III.4.) számú Közművelődésről szóló önkormányzati rendelete alapján állítottuk össze.

A muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény 78./1 (4) bekezdés b) pontja értelmében az önkormányzat,
amely közösségi színteret, illetve közművelődési intézményt tart fenn, jóváhagyja a
közművelődési intézmény éves munkatervét.

A közművelődési alapszolgáltatások, valamint a közművelődési intézmények és a közösségi
színterek követelményeiről szóló 20/2018. (VII. 9.) EMMI rendelet 3.
§.(1) alapján: A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.

A 2021. évi közművelődési tevékenységről szóló beszámolót, valamint a 2022. évi éves szolgáltatási tervet az igazgatási kolleganő elkészítette, melyet a fenntartónak el kell fogadnia, és a rendeletben foglaltak szerint közzé kell tennie. A Közművelődési Terv minden képviselőnek kiküldésre került

Továbbá elmondta, hogy a tavalyi évben megvalósult a gyermeknapi és a bányásznapi rendezvény, fokozottan figyelembe véve a járványügyi helyzetet. Több csoport is meglátogatta a Tájházat, illetve a Kardoss Emlékszobát. Tervben van a Kardoss fesztivál idei évi megvalósulása, mely a Tájház szervezésével történik. Az Önkormányzat támogatja a rendezvényt.

Reményei szerint az idei évben a Bakancsos Ház is átadásra kerül - a Német Nemzetiségi Önkormányzattal együtt dolgoznak rajta.

Örömmel mondta, hogy jól működik az intézményekkel a kapcsolattartás, az önkormányzat törekszik arra, hogy biztosítani tudja a kulturális élet aktív működéséhez az intézményi, tárgyi feltételeket.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**17/2022.(II.14.) számú határozata**

Hidas Község Önkormányzat Képviselő-testülete a melléklet szerinti tartalommal fogadja el az Önkormányzat 2021. évi közművelődési tevékenységéről szóló beszámolót és a 2022. évi közművelődési tervet.

Határidő: azonnal

Felelős: polgármester

1. **A polgármester 2022. évi szabadságtervének jóváhagyása. Ea.: Dr. Tóth Attila jegyző**

**Dr. Tóth Attila jegyző** a kiküldött előterjesztés szerint elmondta, hogy a polgármester foglalkoztatási jogviszonyára vonatkozó rendelkezések alapján a munkáltatói jogokat a képviselő-testület gyakorolja.

A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését.

Az előterjesztés pontosan tartalmazza a jogszabályi helyek megjelölésével a képviselő-testület hatáskörét, valamint a szabadság ütemezésének gyakorlatát és vezetett nyilvántartását.

Hozzátette, hogy a polgármester 2022. évi szabadsága 39 munkanap. Előző évről áthozott szabadsága 15 nap.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**18/2022.(II.14.) számú határozata**

Hidas Község Önkormányzat Képviselő-testülete Berg Csaba polgármester 2022. évi szabadsága kiadásának ütemezését a Kttv. 225/C § (2) bekezdése alapján a mellékelt előterjesztés szerint hagyja jóvá.

Határidő: azonnal

Felelős: képviselő-testület

1. **Társulások működéséről szóló beszámoló**

**Ea.: Berg Csaba polgármester**

**Berg Csaba polgármester** hivatkozva a Magyarország helyi önkormányzatairól szóló 2011. évi CLXXXIX. törvény 93.§. 14) pontjában foglalt rendelkezés alapján a polgármester évente beszámol a társulások működéséről.

Az önkormányzat az alábbi társulásoknak a tagja: Zengő-Duna Vidékfejlesztési Társulás Bóly és Zengőalja Térségi Fejlesztési Társulás Pécsvárad.

Elmondta, hogy a vírushelyzetre való tekintettel - társulásokkal kapcsolatos működési feladatai nem voltak.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**19/2022.(II.14.) számú határozata**

Hidas Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 93.§. 14. pontjában foglalt rendelkezés alapján a polgármester beszámolóját az önkormányzati társulásokkal kapcsolatban elfogadta.

Határidő: azonnal

Felelős: képviselő-testület

1. **Az óvoda nyári leállásának fenntartói jóváhagyása**

**Ea.: Steiner-Orosházi Szandra intézményvezető**

**Berg Csaba polgármester** elmondta, hogy az előterjesztés kiküldésre került és átadta a szót az intézményvezető asszonynak.

**Steiner-Orosházi Szandra intézményvezető** elmondta, hogy a polgármesterrel egyeztetve az óvoda tervezett nyári leállása augusztus hónapban valósulna meg. Mely időszak alatt az óvoda nem fogad gyermekeket. Ez időszak alatt az alábbi munkálatokat tervezik: csoportszobák festése, átrendezése, fertőtlenítése, szőnyegek, függönyök tisztítása, játékok fertőtlenítése.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**20/2022.(II.14.) számú határozata**

Hidas Község Önkormányzat Képviselő-testülete – mint a Hidasi Szivárvány Óvoda és Bölcsőde fenntartója- az intézményvezető előterjesztése alapján az óvoda nyári leállásának időpontját **2022. augusztus 1-31.** időpontban hagyja jóvá.

Határidő: azonnal:

Felelős. képviselő-testület, intézményvezető

**Steiner Orosházi Szandra intézményvezető** kérte a képviselő testületet, hogy jelen ülésen hagyják jóvá az óvódai beiratkozással kapcsolatos előterjesztését is, tekintettel arra, hogy a munkaterv szerinti ülés csak március végén kerül megtartásra, így nem lesz idő a megfelelő határidők betartására.

Elmondta, hogy az óvodai és bölcsődei beiratkozásra a 2022. évben április 20-22. napja között kerül sor. Részletesen felsorolta a beiratkozásra vonatkozó intervallumokat mind az óvoda, mind pedig a bölcsőde tekintetében. Hangsúlyozta, hogy óvodába azokat a gyermekeket kell beíratni, akik 2022. augusztus 31. napjáig betöltik a 3. életévüket, valamint ismertette, hogy a bölcsődébe mely életkorú gyermekek vehetők fel. A részletes tájékoztatója tartalmazta többek között a beiratkozáshoz szükséges dokumentumokat, melyeket a szülőknek be kell mutatniuk a beiratkozás során.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**21/2022.(II.15.) számú határozata**

Hidas Község Önkormányzat Képviselő-testülete – mint a Hidasi Szivárvány Óvoda és Bölcsőde fenntartója- az intézményvezető előterjesztése alapján a 20/2012. (VIII. 31.) EMMI rendelet 20. § (1) bek. szerint a 2022. évi óvodai beiratkozással kapcsolatban az alábbiak szerint döntött.

I. az óvodai és bölcsődei beíratás időpontját 2022. április 20- 22. -ig terjedő időtartamban, jelen határozat mellékletét képező „Hirdetmény”-ben foglaltak szerint határozza meg.

II. felkérik a Polgármestert a 2022. évi óvodai és bölcsődei beíratásról szóló Hirdetmény-nek az Önkormányzat hivatalos honlapján ([www.hidas.hu](http://www.hidas.hu)) való közzétételére, a Hidasi Hírmondóban és a Képújságban megjelentetésére, valamint az óvodák honlapján való közzététel kezdeményezésére.

Határidő: 2019. március 10.

Felelős: polgármester

1. **Beszámoló a Háziorvosi Ügyelet 2021. évi működéséről.**

 **Ea.: Berg Csaba polgármester**

**Berg Csaba polgármester** tájékoztatta a képviselőket, hogy a beszámoló kiküldésre került, a tartalmát megismerhették a képviselők. Hozzátette, hogy panasz nem érkezett az ügyelettel kapcsolatosan, továbbra is úgy gondolja, hogy jó döntés volt, hogy a Bonyhádi Központi Orvosi Ügyelethez csatlakozott Hidas.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**22/2022.(II.16.) számú határozata**

Hidas Község Önkormányzat Képviselő-testülete a melléklet szerinti tartalommal fogadja el a **Központi Háziorvosi Ügyelet Bonyhád 2021. évi működéséről** szóló beszámolót.

Határidő: azonnal

Felelős: polgármester

1. **Bányásztelepülések O.SZ- tagság megerősítése, polgármester delegálása.**

 **Ea.: Berg Csaba polgármester**

**Berg Csaba polgármester** elmondta, hogy a Magyarországi Bányásztelepülések Országos Szövetségével jó kapcsolatot ápol. A tagság megtartása, megerősítését továbbra is javasolta Hidas község bányász múltjára és a bányász hagyományok további ápolására hivatkozva.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**23/2022. (II.14.) számú határozata**

Hidas Község Önkormányzat Képviselő-testülete úgy határozott, hogy továbbra is fenn kívánja tartani tagságát a Magyarországi Bányásztelepülések Országos Szövetsége ( MABOSZ) egyesületben, tekintettel Hidas község bányász múltjára, és az ország más bányásztelepüléseivel való jó kapcsolatára, valamint a bányász hagyományok jövőbeni ápolására.

A képviselő-testület megismerte a MABOSZ hatályos alapszabályát, azt elfogadta.

A képviselő-testület vállalja az alapszabályban meghatározott tagdíj megfizetését.

A képviselő-testület felhatalmazza Berg Csaba polgármestert a MABOSZ-ben Hidas Község Önkormányzat képviseletére, és hozzájárul ahhoz, hogy a polgármester az egyesületben tisztséget is vállalhasson.

Megbízzák a polgármestert, hogy a képviselő-testület döntéséről az egyesületet értesítse, a tagság fenntartásával kapcsolatos nyilatkozatokat megtegye, és a szükséges iratokat aláírja.

Határidő: azonnal,

Felelős: polgármester

**11. Szavazatszámláló Bizottságok tagjainak megválasztása**

**Ea.: Dr. Tóth Attila jegyző/HVI vezető**

**Dr. Tóth Attila jegyző** tájékoztatta a jelenlévőket, hogy a választási eljárásról szóló 2013. évi XXXVI. törvény 24.§.(1) bekezdése alapján a szavazatszámláló bizottságok legalább három tagját és a szükséges számban további tagokat a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg, személyükre a helyi választási iroda vezetője tesz indítványt. A szavazatszámláló bizottság tagjait települési szinten kell megválasztani.

Kiemelte, hogy bonyolult lesz a választás - mivel országgyűlési választás és népszavazás is lesz egyben. A bizottságokba a minimum létszámnál jóval több tag megválasztását javasolja, melyet az indokol, hogy a járványügyi mutatók romlása miatt esetleges COVID fertőzések nem befolyásolhatják a szavazókörök megnyitását és működését.

A kiküldött előterjesztésben javaslatot tett – a Hidasi Szavazatszámláló Bizottságok Választott tagjainak személyére. Tájékoztatta a képviselő-testületet, hogy a javasolt személyek megfelelnek a választási eljárásban (Ve.17.§ (1) foglalt feltételeknek – Hidason lakóhellyel rendelkeznek, valamennyien szerepelnek a központi névjegyzékben, választójoggal rendelkeznek, illetve nyilatkoztak arra vonatkozóan, hogy esetükben a Ve.18.§-ban meghatározott összeférhetetlenségi ok nem áll fenn.

Kérte, hogy erre vonatkozó döntésüket az előterjesztésben foglalt határozattervezet szerint szíveskedjenek elfogadni.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő – testülete**

**24/2022. (II.14.) határozata**

**a Hidasi Szavazatszámláló Bizottságok tagjainak megválasztásáról.**

A Képviselő-testület megtárgyalta Dr. Tóth Attila jegyző/ HVI vezető előterjesztését és az alábbi határozatot hozta:

1. A Képviselő-testület a választási eljárásról szóló 2013. évi XXXVI. törvény 35. §(2) bekezdése alapján a **Hidasi Szavazatszámláló Bizottságok tagjainak** - mivel a lemondások, és a kiesett tagok miatt azok létszáma máshogy nem biztosítható- az alábbi személyeket választja meg:

Szavazatszámláló Bizottság tagjai

- Major Gábor tag Hidas, Kossuth Lajos utca 113.

- Videcz Katalin tag Hidas, Kossuth Lajos utca 63.

- Biszak Józsefné tag Hidas, Kossuth Lajos utca 33.

- Gecő Erzsébet póttag Hidas, Széchenyi István utca 32.

- Dani Gabriella póttag Hidas, Vörösmarty Mihály utca 4.

- Pécsi Andrea póttag Hidas, Kodály Zoltán utca 18.

- Lovász Máté póttag Hidas, Erkel Ferenc utca 35.

- Fekete Zsigmond Viktor póttag Hidas, Kossuth Lajos utca 38.

- Székelyné Biszak Erzsébet tag Hidas, Bajcsy Zsilinszky utca 12.

- Daradics Erzsébet tag Hidas, Kossuth Lajos utca 64.

- Balogh Jánosné tag Hidas, Bartók Béla utca 6.

- Domokos Rita póttag Hidas, Kossuth Lajos utca 39/B

- Mártonné Bakos Zsuzsanna póttag Hidas, Ady Endre utca 5.

- Bék Fanni póttag Hidas, Kodály Zoltán utca 3.

- Hitter Zsolt póttag Hidas, Madách Imre utca 2.

- Szőtsné Hernesz Ágnes póttag Hidas, Vörösmarty Mihály utca 36.

2. A Képviselő-testület felkéri Dr. Tóth Attila jegyzőt, a Helyi Választási Iroda vezetőjét, hogy gondoskodjon a tagok eskütételének megszervezéséről, valamint a választási felkészítésükről, és a szavazókörökbe történő beosztásukról.

Határidő: azonnal, és a felkészítésre 2022. március 31.

Felelős: Dr. Tóth Attila jegyző/HVI vezető

1. **Szociális Tűzifapályázat**

**Ea. Dr. Tóth Attila jegyző**

**Dr. Tóth Attila jegyző**  elmondta, hogy a 2022. évi szociális tűzifa vásárlás támogatás pályázat január végén kiírásra került. Az önkormányzat által igényelhető támogatás 162 m3 tűzifa. A pályázati kiírás szerint az igényelt támogatott mennyiség megvásárlásához az önkormányzatnak 205.740,-Ft önerőt kell biztosítani.

Javasolta a pályázat benyújtását és a 205.740,-Ft önerő biztosítását az előterjesztésben foglaltak alapján a 2022. évi költségvetés terhére.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**25/2022. (II.14.) számú határozata**

Hidas Község Önkormányzata Képviselő-testülete úgy döntött, hogy a Belügyminiszter által a Magyarország 2022. évi központi költségvetéséről szóló 2021. évi XC. törvény 3. melléklet 2.2.1 pontja alapján meghirdetetett a „**A települési önkormányzatok szociális célú tüzelőanyag vásárláshoz kapcsolódó támogatására ” című felhívása alapján pályázatot nyújt be** kemény lombos fafajta vásárlásához **a kiírás 5. b)-c) pontja alapján 16.500.- Ft/erdei m3+áfa támogatására.**

Az önkormányzat vállalja, a tűzifa szállításából – ideértve a rászorulókhoz való eljuttatást is – származó költségek megfizetését, és gondoskodik a tűzifa jogosultak részére ellenszolgáltatás nélkül történő kiosztásáról. A pályázati kiírás 6. a)-d) pontjaiban foglaltakat a szociális célú tűzifa támogatás elosztásáról szóló 7/2018 (XI.2.) önkormányzati rendelet tartalmazza.

A támogatással igényelt tűzifa mennyiség: **162 erdei m3**.

A képviselő-testület az Ávr. 75. § (4) bekezdés a) pontja alapján nyilatkozik arról, hogy a tűzifavásárláshoz igényelt támogatáson felül 1000.- Ft+ ÁFA/ erdei m3 **azaz 205.740.- Ftönrész** az önkormányzat 2022. évi költségvetésében rendelkezésre áll, azt a képviselő-testület biztosítja.

Megbízzák a jegyzőt, hogy a támogatás igénylésének az ebr42 önkormányzati információs rendszerben történő rögzítéséről gondoskodjon. Megbízzák a polgármestert, hogy a pályázatot a képviselő-testület nevében írja alá, és az elektronikus nyilatkozatot nyújtsa be a Kincstár MAKPER hivatali kapuján keresztül.

Határidő: 2022. február 28.

Felelős: polgármester, jegyző

**13. Kardoss Kálmán tanulmányi ösztöndíj programról és a tanulók iskolakezdési támogatásáról szóló rendelet módosítása Ea: Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy a szakképzésről szóló törvény hatályos rendelkezései alapján szükséges módosítani az Önkormányzat 11/2020.(VIII.25. ) számú - Kardoss Kálmán tanulmányi ösztöndíj programról szóló rendeletének a 3.§ (3) bekezdését az alábbiak szerint.

3.§.(3) A képviselő-testület a középiskolai, *szakképző intézményben –mely lehet technikum és szakképző iskola,* valamint a 9. és 12. évfolyamon, és gimnáziumi tanulók részére:

a) a 4,0 átlag feletti tanulmányi eredmény elérése esetén 10.000.- Ft/ tanulmányi félév

b) a 4,5 átlag feletti tanulmányi eredmény elérése esetén 15.000.- Ft/ tanulmányi félév

A képviselő-testület 5 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-testületének**

**3/2022.(II.21.) számú rendelete**

 **a Kardoss Kálmán tanulmányi ösztöndíj programról, és a tanulók iskolakezdési támogatásáról szóló 11/2020.(VIII.25.) önkormányzati rendelete**

**módosításáról.**

**(mellékletben )**

1. **Mecseknádasd-Hidas Szociális Intézményfenntartó Társulási Tanács 2022. évi költségvetésének jóváhagyása Ea: Berg Csaba polgármester, Dr. Tóth Attila jegyző**

**Berg Csaba polgármester** tájékoztatta a képviselőket, hogy a társulás 2022. évi költségvetését a bevétel, kiadási főösszeget: 133.334.905,-Ft összegben határozza meg, melyet a társulásban résztvevő önkormányzatoknak határozattal jóvá kell hagyni. Hozzátette, hogy anyagi kötelezettsége nincs az önkormányzatnak.

**Dr. Tóth Attila jegyző** kiegészítésként elmondta, hogy a Szociális Intézményfenntartó Társulás a központi költségvetés által biztosított normatívákból és az intézménye ellátási, intézményi térítési díjak bevételéből fedezi az intézmény minden egyes ellátási, működési feladatát.

A társulás által megküldött 2022. évi költségvetési tervezet tartalmazza a részletes bevételi és kiadási előirányzatokat, a Mecseknádasdi Gondozási Központ 2022. évi költségvetésének bevételeit, kiadásait, a Társulás önként vállalt és kötelező feladatainak megosztását, a Társulás 2022. évi működési célú és felhalmozás célú bevételek és kiadások mértékét.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**26/2022. (II.14.) számú határozata**

Hidas Község Önkormányzat Képviselő-testülete a mellékelt előterjesztés szerint elfogadja **a** **Mecseknádasd-Hidas Szociális Intézményfenntartó Társulás** (7695 Mecseknádasd, Felszabadulás utca 2/1. képv.: Kraszné Auth Szilvia elnök **) 2022. évi költségvetéséről szóló előterjesztést.**

A képviselő-testület megállapította, hogy a 2022. évi költségvetés végrehajtása a központi költségvetési támogatásokból, és a térítési díjakból fedezhető, ahhoz további önkormányzati hozzájárulás nem szükséges.

Megbízzák a polgármestert, hogy a Társulás 2022. évi költségvetésének elfogadásról szóló döntésről a Társulás Elnökét értesítse a határozat kivonatának megküldésével.

.

Határidő: azonnal,

Felelős: polgármester

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |